open-index/open-wikipedia-markdown huggingface dataset:
Teds Nolans

**Teodors Džons Nolans** (; dzimis  odžibvu rezervātā Ontārio provincē Kanādā) ir bijušais kanādiešu hokejists, tagad hokeja treneris un funkcionārs. Vairākas sezonas bijis NHL klubu Bufalo "Sabres" un Ņujorkas "Islanders" galvenais treneris. No 2011. līdz 2014. gadam bija Latvijas hokeja izlases galvenais treneris.

Divi viņa dēli Brendons un Džordans arī ir profesionāli hokejisti.

## Karjera
Karjeras laikā trīs sezonas spēlēja NHL klubu Detroitas "Red Wings" un Pitsburgas "Penguins" sastāvā. Kopumā NHL aizvadījis 78 spēles, kurās guvis 6 vārtus un atdevis 16 rezultatīvas piespēles. Spēlējis arī AHL.

## Trenera karjera
Trenera karjeru sācis Ontārio Hokeja līgas klubā *Sault Ste. Marie Greyhounds*, ko trenēja no 1988. gada. 1994. gadā viņš kļuva par Hārtfordas "Whalers" trenera asistentu, bet jau nākamajā sezonā par galveno treneri NHL komandā Bufalo "Sabres". Savā otrajā sezonā ar "Sabres" Nolans kļuva par Ziemeļaustrumu divīzijas uzvarētāju un saņēma 1997. gada Džeka Adamsa balvu, ko pasniedz katras sezonas labākajam NHL trenerim.

Kā galvenais treneris NHL Teds Nolans atgriezās 2006. gadā, lai divas sezonas vadītu Ņujorkas "Islanders", taču ar šo komandu viņa rezultāti nebija tik labi kā ar "Sabres". 2009. gadā viņš parakstīja līgumu ar Ročesteras "Americans" kā hokeja operāciju viceprezidents.

2013. gada 13. novembrī Teds Nolans tika apstiprināts par neveiksmīgi spēlējošās NHL komandas Bufalo "Sabres" pagaidu treneri, tādējādi atgriežoties klubā, ar ko guvis līdz šim lielākos panākumus. Šajā komandā spēlēja arī Latvijas izlases spēlētājs Zemgus Girgensons. Treneris darbu klubā apvienoja ar Latvijas hokeja izlases trenēšanu. 2015. gada aprīlī tika atlaists no "Sabres" kluba.

### Latvijas izlase
2011. gada augusta sākumā Teds Nolans tika apstiprināts par Latvijas hokeja izlases galveno treneri. Viņš ir otrais Ziemeļamerikas treneris, kurš ir apstiprināts par Latvijas izlases treneri (pirmais bijis Lerijs Māršs 1939. gadā). Tāpat viņš ir Latvijas U-20 izlases konsultants.

Nolana vadībā Latvjas izlase 2012. gada Pasaules čempionātā ieņēma 10. vietu, 2013. un 2014. gadā tika ieņemta 11. vieta. 2014. gada ziemas olimpiskajās spēlēs Sočos viņa trenētā Latvijas izlase astotdaļfinālā uzvarēja Šveici un ceturtdaļfinālā sīvā cīņā ar 1:2 zaudēja Kanādai, tādējādi ieņemot līdz šim augstāko — 8. vietu olimpisko spēļu turnīros.

## Atsauces

## Ārējās saites

* ''Eliteprospects'' profils (spēlētājs) 
* ''Eliteprospects'' profils (personāls) 
* Indiānis Latvijas hokejā: intervija ar Latvijas izlases galveno treneri Tedu Nolanu
Trāķieši

175px|thumb|right|Trāķiešu peltasts, 5. līdz 4. gadsimts p.m.ē.

**Trāķieši** (sengrieķu: *Θρᾷκες*, ) bija sena indoeiropiešu cilšu grupa, kas apdzīvoja Eiropas dienvidaustrumu zemes — Trāķiju, kā arī Balkānu pussalas ziemeļaustrumus un Mazāzijas ziemeļrietumu daļu. Runāja trāķiešu valodā.

thumb|left|Trāķiešu cars
## Izskats
Grieķu filozofs Ksenofans ir aprakstījis trāķiešus ārēji atšķirīgus no grieķiem, jo tiem ir bijuši gaiši mati un zilas acis. Tomēr antropologi uzskata, ka trāķiešiem tomēr vairāk ir atbildis Vidusjūras atzars ar nelielu dināru piejaukumu, iespējams gaišās ādas pigmentācijas dēļ, sabiedrībā viņus uzskatīja par pontīdiem. Mūsdienu tautās trāķiešu līdzību var saskatīt moldāvos, rumāņos un bulgāros. Trāķiešu vīrieši pārsvarā nēsāja bārdas un ūsas.

## Atsauces

## Ārējās saites
* Senie trāķieši. Māksla, kultūra, vēsture, bagātības
Balsene

thumbnail|235px|Balsenes anatomija (angļu valodā)
**Balsene** () ir elpceļa augšējā daļa, ko veido skrimšļi un balss saites. Balsene ir gan elpošanas, gan balss aparāts, tā savieno rīkli un elpvadu. Tai ir liela nozīme dažādu skaņu izrunāšanā. Tā atrodas kakla priekšpusē no ceturtā līdz sestā kakla skriemeļa līmenī un ir saistīta ar mēles kaulu.
Balsenei vibrējot, rodas skaņa.

## Uzbūve
To veido: gļotāda, fibrozi skrimšļains apvalks, ārējais apvalks.
* Skrimšļu skelets neļauj saplakt. Lielākā daļa skrimšļu ir hialīnie skrimšļi — vairogskrimslis (*cartilago thyroidea*), gredzenskrimslis (*cartilago cricoidea*), kausiņskrimslis (*cartilago arytenoidea*), elastīgie — ķīļveida skrimslis (*cartilago cuneiformis*), *corniculatum*, *epiglottis*. Vīriešiem vairogskrimslis ir labi attīstīts un stipri izvirzīts uz priekšu, veidojot zem kakla ādas ādamābolu. Uzbalsenis (*Epiglottis)* atdala balseni no rīkles, darbojas kā vārstulis. Norijot barību, balsene iet uz augšu un uz priekšu, piespiežoties pie uzbalseņa apakšējās virsmas. Ap skrimšļa skeletu atrodas šķērssvītrotā muskulatūra, starp tām esošie saistaudi saistīti ar skrimšļa plēvi.
* Balsenes iekšējo sienu veido gļotāda. Balsenes gļotādas saistaudos ir daudz limfātisko folikulu (tā sauktā balsenes mandele). Šie limfoidālie audi veic imūno funkciju, veidojot sekretorās antivielas.
* Balsenes aparāts, kas piedalās skaņu veidošanā, sastāv no balss krokām un spraugām. Tās atrodas balsenes dobumā. Balsenes dobumu veido priekštelpa (*vestibulum*; augšā), balss aparāts (*glottis*; vidū), balsenes zembalss dobums (*cavitas infraglottica*; apakšā). Starp priekštelpu un balss aparātu gļotāda veido neīstās balss saites (*plicae ventriculares*). Apakšējā robežā gļotāda veido īstās balss saites (*plicae vocales*). Balss krokas pārklāj daudzkārtainais plakanais nepārragotais epitēlijs, kam ir liela mehāniskā izturība. Šūnu plazmalemma veido īsas mikrobārkstiņas un mikrokrokas, kas ļauj uz šūnas virsmas saglabāt gļotādas dziedzeru šķidrumu. Zem epitēlija atrodas blīvie regulārie saistaudi.
* Balsenē atrodas arī muskulis (*m. thyroarytenoideus*), kas nodrošina balsenes ieejas atvēršanos, sekmē arī no blakus esošiem dziedzeriem izdalītā sekrēta pārvietošanu uz balss kroku virsmu. Šis sekrēts mitrina balss kroku gļotādu un pasargā to no infekcijas. Parasti cilvēkam, ilgi un skali runājot, balss aizsmok. Šādos apstākļos dziedzeru darbības pavājināšanās dēļ epitēlija caurlaidība palielinās un attīstās balss kroku tūska.

## Skaņu veidošana
Balsenes muskuļiem saraujoties un atslābstot mainās balss kroku iestiepuma pakāpe. Runājot balss krokas satuvinās, un, kad izelpojamā gaisa spiediens zem tām kļūst pietiekami liels, gaiss izlaužas cauri balss spraugai un rada iestiepto balss kroku svārstības. Līdz ar to veidojas skaņa. Augstums un stiprums atkarīgs no balss saišu garuma un biezuma, sasprindzinājuma pakāpes un elastīguma, no balss saišu un elpošanas ceļu sausuma vai mitruma. Jo īsākas balss saites, jo augstākas skaņas.

## Atsauces

## Ārējās saites
Advokāts

**Advokāts** ( — 'palīgā sauktais') ir jurists, kas klientam sniedz juridiska rakstura konsultācijas, pārzina tā juridiskās lietas, sagatavo dokumentus juridiskajos jautājumos, kā arī, ja nepieciešams, klienta interesēs pārstāv vai aizstāv to tiesā un pirmstiesas izmeklēšanā.

Advokāts kā amats parādījās Romas Republikas laikā. Romas impērijas periodā advokāti apvienojās slēgtā advokātu kolēģijā, kas atradās valsts ierēdņu pārziņā. Jau tobrīd, lai kļūtu par advokātu, bija jāapliecina zināšanas jurisprudencē. Arī mūsdienās jebkurš jurists nevar tikt saukts par advokātu, respektīvi, parasti normatīvajos aktos tiek izvirzīti dažādi noteikumi, piemēram, noteikta juridiska kvalifikācija, eksāmena kārtošana, noteikta ilguma prakse juridiskā profesijā, nevainojama reputācija un citas prasības, kas nepieciešamas, lai kļūtu par advokātu. Latvijā "Latvijas Republikas Advokatūras likums", kas regulē zvērināto advokātu darbību, paredz eksāmenu kārtošanu, zvēresta nodošanu, kā arī citas prasības pretendentiem, kuri vēlas kļūt par zvērinātiem advokātiem. Lai arī sniegt juridiskas konsultācijas, pārzināt klienta juridiskās lietas un veikt citas līdzīgas darbības var jebkurš cilvēks, tomēr atsevišķos gadījumos likums paredz, ka klienta lietu var vest tikai advokāts, piemēram, Latvijā "Kriminālprocesa likums" paredz, ka par aizstāvi kriminālprocesā var būt zvērināts advokāts, zvērināta advokāta palīgs, Eiropas Savienības dalībvalsts pilsonis, kurš ieguvis advokāta kvalifikāciju kādā no Eiropas Savienības dalībvalstīm, ārvalstu pilsonis, kas nav Eiropas Savienības pilsonis, un darbojas saskaņā ar Latvijas Republikai saistošu starptautisko līgumu par juridisko palīdzību. Valstī var būt valsts, zvērinātie vai privātie advokāti, kas apvienojas profesionālajās organizācijās. Latvijā pastāv zvērinātie advokāti, kas apvienojas Latvijas Zvērināto advokātu kolēģijā. Anglosakšu tiesību sistēmas zemēs advokāti parasti tiek dalīti baristeros un solisitoros. Vienkāršoti pirmie ir advokāti, kas var pārstāvēt klientu tiesā, kamēr otrie lielākoties nodarbojas ar juridiskajām konsultācijām un dokumentu sagatavošanu.

## Atsauces

## Ārējās saites
Maskavas lielkņazi

[thumb|220px|[Maskavas un Maskavas lielkņazistes ģerbonis ar Svētā Jura (Georga) attēlu]]
thumb|220px|Maskavas lielkņazs Joans III 1476. gadā saplēš Ordas hana Ahmeda pieprasījumu atzīt vasaļatkarību (A. Kivšenko glezna, 19. gadsimta beigas)
[thumb|220px|Sofijas Paleologas sagaidīšana uz Livonijas-Maskavijas robežas [Peipuss|Peipusa ezerā (1472)]]
**Maskavijas lielkņazi** bija Rurika dinastijai piederīgi Maskavas lielkņazistes valdnieki.

13. gadsimtā Zelta Ordas vietvalži krievu kņazistēs bija Vladimiras-Suzdaļas kņazi. 1319. gadā Zelta Ordas hans Muhameds Uzbek-hans iecēla Maskavas kņazu Juriju kā uzticamu vasali par lielkņazu, tā padarot Maskavu par visas Ziemeļaustrumkrievijas politisko centru.

Novājinoties Zelta ordas varai, Maskavas kņazs Vasilijs Dmitrijevičs pēc 1389. gada sevi sāka dēvēt par Maskavas lielkņazu. 1547. gada 16. janvārī Kremļa Uspenskas katedrālē (Успенский собор) pēdējais Maskavijas lielkņazs Ivans IV svinīgi kronējās par valdnieku ar jaunu titulu "Visas Krievijas cars" (Царь всея Руси). Līdz tam krieviski par cariem dēvēja vienīgi Čingishana dinastijai piederīgos Zelta Ordas valdniekus un tās pēcteču valstu valdniekus (Astrahaņas, Kazaņas un Sibīrijas hanus).

## Maskavijas kņazi

* Georgijs Daņilovičs (*Георгий Даниилович*), Maskavas kņazs no 1303. gada, lielkņazs 1319.-1325. gadā
* Joans I Daņilovičs (Kaļita) (*Иоан I Данилович Калита*), valdīja 1325.-1340. gadā
* Simeons Ivanovičs Lepnais (*Симеoн Иоаннович Гордый*), valdīja 1340.-1353. gadā 
* Joans II Joanovičs (Skaistais) (*Иоан II Иоаннович Красный*), valdīja 1354.-1359. gadā
* Dmitrijs Joanovičs (Donskis) (*Дмитрий Иоаннович Донской*), valdīja 1359.-1389. gadā

## Maskavijas lielkņazi
* Vasilijs I Dmitrijevičs (*Василий I Дмитриевич*), valdīja 1389.-1425. gadā
* Vasilijs II Vasiļjevičs (Tumšais) (*Василий II Васильевич Тёмный*), valdīja 1425.-1462. gadā
* Joans III Vasiļjevičs (Lielais) (*Иоанн III Васильевич Великий*), valdīja 1462.-1505. gadā
* Vasilijs III Joanovičs (*Василий III Иоаннович*), valdīja 1505.-1533. gadā
* Joans IV Briesmīgais (*Иоaнн IV Васильевич Гро́зный*), valdīja 1533.-1547. gadā

## Skatīt arī
* Krievijas valdnieku uzskaitījums
Brīvkorpuss

[right|250px|thumb|Aģitācijas plakāts, kurā izteikts aicinājums pievienoties [Marinebrigade Ehrhardt brīvkorpusam.]]
**Brīvkorpuss** () ir vācu brīvprātīgo militāro vai paramilitāro formējumu nosaukums.

## Vēsture
Pirmie brīvkorpusi pēc Frīdriha II Lielā iniciatīvas tika izveidoti jau 18. gadsimtā, lai papildinātu vācu karaspēku Septiņgadu karā. 19. gadsimtā tiem bija nozīmīga loma vācu cīņās pret Napoleonu, kas radīja ap šiem formējumiem patriotisku auru.

Pēc Pirmā pasaules kara Vācijā atgriezās simtiem tūkstošu kara veterānu, bet tobrīd valstī valdīja nestabilitāte un jukas. Tāpēc drīz vien radās virkne brīvkorpusu, kas darbojās kā paramilitāras organizācijas, lai neļautu valstij iegrimt absolūtā haosā. Versaļas līguma noteikumi paredzēja vācu armijas samazināšanu. Tādēļ brīvkorpusi kļuva par vienu no iespējām, kā apiet šo noteikumu. Šie formējumi tika izmantoti, lai cīnītos ar revolucionāriem un kreisajiem spēkiem, kuri pēc Vācijas Impērijas sabrukuma tīkoja iegūt varu, tomēr arī paši brīvkorpusi un to vadītāji, kas pārstāvēja reakcionārās un nacionālistiskās aprindas, centās ietekmēt politiku. 1920. gadā, kad Veimāras Republikas valdība nolēma izformēt brīvkorpusus, izcēlās Kapa pučs, kura neveiksme noveda pie praktiski visu brīvkorpusu izformēšanas. Vēlāk daļa veterānu pievienojās nacionālistu kustībām un atstāja būtisku ietekmi uz tālākajiem notikumiem valstī. Ārpus Vācijas teritorijas brīvkorpusi nereti turpināja cīnīties par savas valsts interesēm, piemēram, šādi formējumi piedalījās karadarbībā Baltijā, Silēzijā, Prūsijā un citviet.

Vēlākajos gados šo nosaukumu lietoja arī citas provāciskas paramilitārās kustības, piemēram, Sudetu vācieši vai Dānijas nacistiskās partijas militarizētais spārns.

## Atsauces
Raimonds Feldmanis

**Raimonds Feldmanis** (dzimis  Rīgā) ir bijušais latviešu basketbolists, pēc karjera beigām — treneris. Spēlēja uzbrūkošā aizsarga pozīcijā.

Pēc karjeras beigām bijis trenera asistents Rīgas VEF, kā arī pievērsies 3x3 basketbola komandas trenēšanai. R. Feldmanis ir Latvijas 3x3 basketbola izlases — Tokijas olimpisko spēļu čempionu — treneris. 2026. gadā trenē Nacionālās līgas (LBL2) komandas "Kandava/Turība" basketbolistus, kā arī ir galvenā trenera asistents Latvijas—Igaunijas līgas un Latvijas Basketbola līgas (LBL) klubā "Rīgas Zeļļi" un Ukrainas basketbola izlasē, ko vada latviešu speciālists Ainars Bagatskis.

## Spēlētāja karjera
Jauniešu vecumā pārstāvējis Spānijas klubu komandas, taču sasniegt augstāko līmeni tur nav izdevies. Pēc atgriešanās Latvijā 2009. gadā Līvānu RNS-D sastāvā kļuva par LBL 2. divīzijas čempionu un 2010. gadā kopā ar Rīgas "Barons" kļuva par Latvijas Basketbola līgas (LBL) čempionu (bija komandas kapteinis).

## Trenera karjera
Kopš 2011. gada novembra — treneris. Trenera karjeru sācis ar bērnu un amatieru komandām. Bijis trenera asistents Rīgas VEF. Ikdienā trenē Nacionālās līgas (LBL2) komandas "Kandava/Turība" (iepriekš BA "Turība") basketbolistus.

2017. gadā R. Feldmanis kļuva par pirmo latviešu treneri, kas strādājis NBA Vasaras līgā, strādājot ar Ņūorleānas "Pelicans". 2018. gadā viņš tika uzaicināts atkārtoti būt "Pelicans" treneru komandā.

R. Feldmanis daudz strādājis ar 3x3 basketbolistu sagatavošanu, viņš ir Latvijas 3x3 basketbola izlases — 2020. gada Tokijas olimpisko spēļu čempionu — treneris. Tāpat bija izlases vadītājs 2024. gada vasaras olimpiskajās spēles Parīzē, kur komanda izcīnīja ceturto vietu,

Vadījis jaunatnes izlases: 2013. gadā Latvijas U-20 izlasi (izcīnīja sudraba medaļu kā Artūra Štālberga asistents un vienlaikus komandas menedžeris), 2014., 2015. un 2019. gadā Latvijas U-18 izlasi. Strādājis ar sporta skolu jaunatnes komandām (Basketbola skolas Rīga "Rīdzenes" un "VEF skolas" komandām).

Divreiz atzīts par Gada treneri Latvijas basketbolā — abos olimpiskajos gados, 2021. un 2024. gadā.

2026. gada februārī R. Feldmanis tika apstiprināts kā viens no treneriem Latvijas—Igaunijas līgas un Latvijas Basketbola līgas kluba "Rīgas Zeļļi" vadībā.

## Atsauces

## Ārējās saites

* Basket.lv profils
Vandeja

**Vandeja** (, izrunā: ) ir Francijas departaments, viens no pieciem Luāras reģiona departamentiem. Departamenta administratīvais centrs ir Laroša pie Jonas. Administratīvi departaments sīkāk tiek iedalīts 3 apgabalos (*arrondissements*):

* Larošas pie Jonas apgabals (*Arrondissement de La Roche-sur-Yon*);
* Fontenēlekontas apgabals (*Arrondissement de Fontenay-le-Comte*);
* Sabldolonas apgabals (*Arrondissement des Sables-d'Olonne*).

## Atsauces

## Ārējās saites
Fabula

thumb|Fabulists Ēzops
**Fabula** ( — ‘vēstījums’, ‘stāsts’) ir sižeta atklāšanas līdzeklis, kas palīdz noskaidrot notikumu secību un saprast mērķus, kādi bijuši rakstniekam un ir neaizvietojams prozas literatūras paņēmiens. Tā bija viena no vecākajām domāšanas formām un viens no senākajiem vārda mākslas žanriem. Fabulā visbiežāk tēlots kāds dzīvnieks, kas darbojas cilvēkam pierastā vidē. Bieži vien fabulas nobeigumā dota pamācība jeb morāle.

Fabulām ir divas nozīmes:
* Pirmajā nozīmē neliela apjoma alegorisks daiļdarbs dzejā, retāk prozā, ar pamācošu, satīrisku vai ironisku saturu. Plaši pazīstamas Ēzopa, Lafontēna fabulas.

* Otrajā nozīmē — mākslas darbā attēloto notikumu izklāsts to hronoloģiskā secībā. Fabula cieši saistīta ar sižetu: tādā mākslas darbā, kurā notikumi attēloti to hronoloģiskajā secībā, abi šie jēdzieni sakrīt.

## Par fabulu
Fabulas dzimtene bija Senā Grieķija 8.—6. gs. p.m.ē. Grieķijā fabula ap 4. gs. p.m.ē kļuva par mācību literatūru. Vēlāk arī Francijā un Krievijā fabulas izmantoja kā līdzekli bērnu audzināšanā. Arī Latvijā 18. gs. beigās mācību grāmatās parādās Vecā Stendera pasakas, kuru pamatā ir Ēzopa un Lafontēna fabulas. Dažas fabulas pilnīgi folklorizējušās un kā tautas pasakas vēlāk tika iekļautas Anša Lerha-Puškaita un Pētera Šmita krājumos.

## Atsauces
Karls Jasperss

**Karls Teodors Jasperss** (; dzimis , miris ) bija vācu psihiatrs un filozofs. Jasperss sākotnēji mācījās un strādāja psihiatrijas nozarē, bet vēlāk pievērsās filozofijai, cenšoties ar tās palīdzību atklāt cilvēka prāta uztveres darbības un attīstot Jaspersa paša veidoto transcendentālitātes konceptu. Līdz ar to Jasperss tiek uzskatīts kā viens no nozīmīgākajiem eksistenciālisma pārstāvjiem. Viņa devumam ir nozīmīga loma arī teoloģijā.

## Ārējās saites

* Informācija par Karlu Jaspersu (''vesture.eu'')
Aplikatūra

[Aplikatūra [Alesandro Skarlati pierakstā|thumb|300px]]

**Aplikatūra** (no  — pielikt) ir pirkstu izvietojuma un maiņas veids mūzikas instrumentu spēlē. Nošu rakstā aplikatūras mēdz apzīmēt ar arābu cipariem virs vai zem attiecīgās nots. Aplikatūras izvēli nosaka arī mākslinieka individualitāte un muzikālā domāšana. Veiksmīga aplikatūra atvieglo tehnisko grūtību pārvarēšanu skaņdarba izpildīšanā.

## Atsauces
Diksilends

**Diksilends** (pēc ASV dienvidu štatu neformāla apzīmējuma *Dixieland*) ir viens no klasiskā džeza stiliem
Radies ASV baltādaino mūziķu vidū 19. gadsimta beigās.

Diksilendu parasti spēlē neliels izpildītāju ansamblis, kurā ietilpst trompete, klarnete, trombons. Repertuāru veido populāru dziesmu tēmas, bet improvizācijas pamatā ir harmonija, savukārt improvizācija pati ir konstruktīvas uzbūves pamats.

Diksilendam raksturīga groteska izpildījuma maniere, tas sekmējis džeza izplatību ārpus ASV, jau 1919. gadā viens no pirmajiem ansambļiem viesojās Eiropā un guva pozitīvas atsauksmes.

Ievērojamākie pārstāvji ir Lūiss Ārmstrongs, Džo Olivers, pianists Dž.R. Mortons.

## Ārējās saites
Halucinācijas

**Halucinācijas** ir uztveres stāvoklis, kurā dzīvā organisma maņu orgāni saņem kairinājumus bez īsta ārējā objekta esamības, bet kas pašai dzīvajai būtnei var likties kā daļa no ārējās pasaules vizuālās īstenības. Halucinācijas izšķir atsevišķi no citiem līdzīgiem uztveres stāvokļiem, piemēram, sapņošanu, ilūzijām, iztēli un pseidohalucinācijām.

Visbiežāk sastopamās ir dzirdes halucinācijas. Bieži ir sastopamas arī redzes un smaržas halucinācijas.

## Cēloņi
Halucināciju izplatītākie cēloņi ir miega trūkums, garīgas slimības un neiroloģiski traucējumi, psihotropo vielu (it īpaši antiholīnerģisko vielu) lietošana un dzēruma trakums (*delirium tremens*). Nereti tās tiek ierosinātas tīši, izmantojot sensoro deprivāciju, hipnozi un citus paņēmienus.

### Halucināciju biežākie toksiskie cēloņi
* Indīgie augi (velnāboli, driģenes)
* Indīgās sēnes
* Alkohola, benzodiazepīnu un opioīdu abstinences sindroms
* Kaņepes un sintētiskie kanabinoīdi
* Melnie graudi, ergotamīns un lizergīnskābe (LSD)
* Kokaīns un citi stimulanti
* Uzvedību kontrolējošie medikamenti
* Antiholīnerģiskās vielas (atropīns, cikliskie antidepresanti, antihistamīna vielas, fenotiazīdi, antispasmodiskie preparāti, antipārkinsonisma preparāti)
* Ketamīns un disociatīvās vielas
* Organiskie šķīdinātāji (dažādi inhalanti)

## Atsauces
Maltas bruņotie spēki

**Maltas bruņotie spēki** () ir Maltas republikas izpildvaras militārā organizācija. Maltas bruņotajiem spēki ir brigādes lieluma organizācija, kas sastāv no štāba un trim atsevišķiem bataljoniem ar minimāliem gaisa un jūras spēkiem. Maltas bruņotajiem spēkiem ir aktīva loma robežkontrolē, jo Malta ir Eiropas Savienības tālākās dienvidu robežas sargātāja.
## Sauszemes spēku Dienesta pakāpes un zīmotnes
#### Ģenerāļi un virsnieki

#### Seržanti un karavīri

## Ekipējums

**Lidmašīnas**

**Helikopteri**

**Flote**

## Atsauces

## Ārējās saites

* Armed Forces of Malta
* For Gallantry Special forces and counterterrorism units of the AFM
Anišināpi

**Anišināpi** (Kanādā saukti par **odžibviem**, ASV — par **čipeviem**; pašnosaukums: *Anishinaabe*, ᐊᓂᔑᓈᐯ) ir trešā lielākā Ziemeļamerikas pirmiedzīvotāju tauta. Kanādā anišināpi ir trešā lielākā pirmiedzīvotāju tautība pēc krī un inuitiem, ASV — ceturtā lielākā pēc navahiem, čirokiem un lakotiem. Vēsturiski apdzīvojuši Lielo ezeru apkārtni, bet izplatījušies arī uz rietumiem ASV un Kanādas līdzenumu apgabalos.
thumb|left|200px|Anišināpu rezervācijas un pilsētas ar ievērojamu anišinābu diasporu ASV un Kanādā

Anišināpi runā algonkinu saimes valodā un veido šīs valodu saimes lielāko runātāju daļu. Valoda dalās astoņās dialektu grupās, vienotas literārās valodas nav, rakstībā tiek lietotas vairākas latīņu alfabēta ortogrāfijas un Kanādas aborigēnu alfabēts.

## Atsauces

## Ārējās saites
Kara Diogvardi

**Kara Elizabete Diogvardi** (; dzimusi ) ir amerikāņu dziedātāja, dziesmu autore un ierakstu producente, komponiste. Viņas komponētās dziesmas ir vieglā poproka, deju mūzikas un R&B stilā. Viņa ir sarabojusies ar vairākiem pasaulslaveniem mūziķiem, albumi ar mākslinieces sacerētajām dziesmām ir tikuši pārdoti vairāk nekā 159 miljonos kopiju visā pasaulē.

K. Diogvardi ir komponējusi Grammy balvai nominētas dziesmas, saņēmusi NAMM balvu par mūža ieguldījumu, kā arī saņēmusi vairākas citas balvas. Viņa bija "Amerikāņu elka" astotās un devītās sezonas žūrijas locekle.

## Atsauces

## Ārējās saites

* Oficiālā mājaslapa
Neimars

**Neimars da Silva Santušs Žuniors** (; dzimis  Sanpaulu, Brazīlijā) ir brazīliešu futbolists, spēlē uzbrucēja pozīcijā. Kopš (2023) pārstāv Saūda Arābijas profesionālās līgas klubu Al Hilal SFC.

Laika posmā no 2003. līdz 2009. gadam pārstāvēja *Santos* kluba jaunatnes komandu, taču 2009. gadā uzsāka profesionāļa karjeru *Santos* klubā. 2010. gadā kluba sastāvā viņš ieguva Brazīlijas kausu, kā arī trīs reizes kļuva par Brazīlijas čempionu (2010, 2011, 2012). 2013. gadā pārgāja uz Spānijas līgas klubu *[[FC Barcelona|Barcelona]]*. Tā sastāvā, kurā spēlēja kopā ar Lionelu Mesi un Luisu Svaresu, 2014.—2015. gadā uzvarēja UEFA Čempionu līgā, divas sezonas pēc kārtas kļuva par Spānijas čempionu. 2015. gada FIFA Zelta bumbas balsojumā ierindojās 3. vietā. 2017. gadā pārgāja uz Parīzes "Saint-Germain", kļūstot par visu laiku dārgāko futbolistu (pārejas summa sasniedza 222.8 miljonus eiro).

2023. gada 15. augustā Neimars pabeidza pāreju uz Saūda Arābijas profesionālās līgas klubu Al Hilal, noslēdzot līgumu uz diviem gadiem.

Futbolists pārstāvējis vairākas Brazīlijas jaunatnes izlases, kā arī spēlējis Brazīlijas nacionālajā valstsvienībā. Nacionālajā izlasē ir viens no visu laiku rezultatīvākajiem spēlētājiem. Izlases sastāvā uzvarēja 2013. gada Konfederāciju kausā un . 2018. gada Pasaules kausa finālturnīrā brazīliešu futbolists visu spēļu laikā uz laukuma guļus un sēdus pozīcijās aizvadīja veselas 14 minūtes.

## Sasniegumi
**Santos**

* Copa Libertadores: 2011
* Copa do Brasil: 2010

**Barcelona**

* Spānijas La Liga: 2014–15, 2015–16
* Spānijas Karaļa kauss: 2014–15, 2015–16, 2016–17
* Spānijas Superkauss: 2013
* UEFA Čempionu līga: 2014–15
* FIFA Klubu Pasaules kauss: 2015

**Paris Saint-Germain**

* Francijas futbola 1. līga: 2017–18, 2018–19, 2019–20, 2021–22, 2022–23
* Francijas kauss futbolā: 2017–18, 2019–20
* Coupe de la Ligue: 2017–18, 2019–20
* Trophée des Champions: 2018, 2020, 2022

**Brazīlija U23**

* Olimpiskās spēles: 2016; finālists: 2012

**Brazīlija**

* FIFA Konfederāciju kauss: 2013

**Individuālie sasniegumi**

* FIFA Puškāša balva: 2011

## Atsauces

## Ārējās saites
*  

* Biogrāfija
Rīdels

**Rīdels** var būt:

* Eduardo Rīdels (*Eduardo Riedel*, dzimis 1969) — Brazīlijas politiķis;
* Larss Rīdels — vācu vieglatlēts;
* Olivers Rīdels — vācu mūziķis.
Larss Rīdels

**Larss Rīdels** (; dzimis  Cvikavā, Vācijā) ir bijušais vācu vieglatlēts, startējis diska mešanas sacensībās. Viņam ir sestais labākais personiskais rekords šīs disciplīnas vēsturē.

Piedalījies trijās Olimpiskajās spēlēs (1992, 1996, 2000). 1996. gadā Atlantā viņš izcīnīja zelta medaļu, uzstādīdams jaunu olimpisko rekordu (69,40 m), 2000. gadā Sidnejā izcīnīja sudraba medaļu (68,50 m).

Ar panākumiem startējis Pasaules čempionātos. Tajos izcīnījis piecas zelta un vienu bronzas medaļu, kas viņu padara par vienu no visu laiku medaļām bagātākajiem šo sacensību dalībniekiem. Tāpat kļuvis par 1998. gada Eiropas čempionāta uzvarētāju. 10 reizes uzvarējis Vācijas čempionātā.

## Atsauces

## Ārējās saites
Kristīna Obergfella

**Kristīna Obergfella** (; dzimusi  Lārā, Vācijā) ir vācu bijusī vieglatlēte, startēja šķēpa mešanas sacensībās.

2005. gada Pasaules čempionātā viņa izcīnīja sudraba medaļu ar jaunu Eiropas rekordu. 2006. gada Eiropas čempionātā vāciete sacensības noslēdza 4. vietā. 2007. gada jūnijā viņa uzlaboja Eiropas rekordu līdz 70,20 m, kas ir sportistes personiskais rekords. Vēlāk viņas Eiropas rekordu pārspēja čehiete Barbora Špotākova. Arī 2007. gada Pasaules čempionātā viņa izcīnīja sudraba medaļu, šoreiz ar rezultātu 66,46 m.  K. Obergfella sākotnēji izcīnīja bronzas medaļu (66,13 m), bet pēc Marijas Abakumovas diskvalifikācijas par dopinga lietošanu Obergfellai piešķīra sudrabu. 
2010. un 2012. gada Eiropas čempionātā ieņēma 2. vietu.  viņa izcīnīja sudraba medaļu. 2013. gada Pasaules čempionātā Obergfella pirmoreiz karjerā izcīnīja uzvaru Pasaules čempionātā.

## Ārējās saites
*
Kloē Seviņī

**Kloē Seviņī** (; dzimusi ) ir amerikāņu aktrise, modes dizainere un bijusī modele. Kļuva pazīstama 1990. gadu vidū ar modeles karjeru, taču vēlāk pievērsusies citām dzīves jomām.

Aktrises karjeru uzsāka ar lomu 1995. gada filmā "Bērni" (*Kids*). Par to nominēta *Independent Spirit* balvai. Pirmā filma, kurā viņas aktierspēli novērtēja kritiķi, bija 1999. gada filma "Puiši neraud", par lomu tajā aktrise nominēta Amerikas Kinoakadēmijas balvai un Zelta globusa balvai kā labākā otrā plāna aktrise.

2006. gadā viņa filmējās seriālā *Big Love*, par ko saņēma Zelta globusa balvu kā labākā otrā plāna aktrise.

## Filmogrāfija

## Ārējās saites

* Sevinjī jaunkundze
Deivids Kuks

**Deivids Rolands Kuks** (: dzimis ) ir amerikāņu dziedātājs, "Amerikāņu elka" septītās sezonas uzvarētājs. Pirms dalības "Amerikāņu elkā" viņam bija veiksmīga solokarjera, un mūziķis izdeva albumu *Analog Heart*, nesadarbojoties ar kādu no ierakstu kompānijām. Pēc uzvaras šovā D. Kuks sadarbībā ar *[[19 Entertainment]]* un *[[RCA Records]]*  izdeva albumu *David Cook*, kas tika sertificēts ar platīna disku, kā arī *This Loud Morning* (). Dziedāt sācis otrajā klasē, ģitāru spēlē kopš 13 gadu vecuma.

## Diskogrāfija
* *[[Analog Heart]]* (2006)
* *[[David Cook (albums)|David Cook]]* (2008)
* *[[This Loud Morning]]* (2011) 

## Atsauces

## Ārējās saites

* Mājaslapa 
*
Džozefīne Beikere

**Džozefīne Beikere** (), īstajā vārdā **Frīda Džozefīne Makdonalda** (; dzimusi , mirusi ), bija amerikāņu izcelsmes dejotāja, dziedātāja un aktrise. Vislielākos panākumus guvusi Eiropā.

Dzimusi Sentluisā, ASV. Divpadsmit gados pameta skolu un dzīvoja Sentluisas graustos. Piecpadsmit gadu vecumā viņu pamanīja, un uzaicināja uzstāties Sentluisas vodeviļās. Vēlāk pārcēlās uz Ņujorku, bet 1925. gadā guva milzīgus panākumus, uzstājoties ar erotiskajām dejām Parīzē, Elizejas Lauku teātrī. Izceļoties Otrajam pasaules karam, Džozefīne Beikere iesaistījās Francijas Pretošanās kustībā, par ko pēc kara apbalvota ar Kara Krusta (*Croix de guerre*) militāro ordeni. Pēc kara atbalstīja Afroamerikāņu cilvēktiesību kustību.

1975. gada 8. aprīlī Parīzē notika Džozefīnes Beikeres retrospektīva izrāde, atzīmējot 50 gadus šovbiznesā, bet pēc četrām dienām viņa mira. Izvadīta ar militāru godu. Apglabāta Montekarlo.

Viņa ir pirmā tumšādainā sieviete, kurai izveidots piemineklis (kenotafs) Parīzes Panteonā. To atklāja 2021. gada 30. novembrī

## Atsauces

## Ārējās saites
Baker

***Baker*** (, *maiznieks*) ir izplatīts senangļu (anglosakšu) izcelsmes uzvārds. No Anglijas uzvārds izplatījies uz kaimiņzemēm, piemēram, Velsu, Skotiju un Īriju, kā arī uz angliski runājošajiem apgabaliem Amerikā un Okeānijā, kur tas arī ir ļoti izplatīts. *Baker* gēlu forma Skotijā un Īrijā ir *Mac a'Bhacstair*. Uzvārds ir profesijas nosaukums, kas cēlies 8. gadsimtā pirms mūsu ēras no vārda: *baker* (beķeris). No vidusangļu vārdiem *bakere* un senangļu valodas *bæcere*, kas ir atvasinājums no *bacan* un nozīmē "karstumā izžūt". Šī uzvārda īpašnieks varēja būt ne tikai maizes cepējs. Ar šo vārdu apzīmēja arī tos, kas kaut kādā veidā bija saistīti ar cepšanu, tostarp koplietošanas krāsns īpašnieku nabadzīgākās kopienās. Vārda sievišķā forma ir *Baxter* (Bakstere), kas biežāk sastopama Skotijā. Vācu vārda forma ir *Bäcker*.

Vārds *Beker* sastopams daudzās atsaucēs, un laiku pa laikam vienas ģimenes ietvaros uzvārdam sastopams dažāds pieraksts, gan *Baker*, gan *Bakere*. Skrīveri un baznīcas amatpersonas pierakstīja vārdu tā, kā tas izklausījās, un bieži vien rakstība mainījās pat paša cilvēka dzīves laikā. Uzvārds *Baker* Lielbritānijā ienāca kopā ar anglosakšiem, kuri pēc tradicionāliem uzskatiem tur apmetās uz dzīvi no mūsu ēras 5. gadsimta, lai gan ģermāņu kopienas Lielbritānijā jau bija labi izveidotas jau ilgi pirms šī laika.

* Baker* var būt:

* Beikere — uzvārds sieviešu dzimtē;
* Beikers — uzvārds vīriešu dzimtē.

## Atsauces
Gudžaratu valoda

**Gudžaratu valoda** (ગુજરાતી, *Gujrātī*) ir indoāriešu valoda, kas ir oficiālā valoda Gudžarātas štatā, Indijā. Kopējais šīs valodas pratēju skaits tiek lēsts aptuveni 46,1 miljoni.

Gudžaratu valoda bija "Indijas tēva" Mohandāsa Karamčanda Gandija un "Pakistānas tēva" Mohameda Ali Džinnas dzimtā valoda, kā arī grupas *[[Queen]]* solista Fredija Merkūrija dzimtā valoda.

## Atsauces
1462. gads

**1462. gads** () bija parastais gads, kas pēc Jūlija kalendārāa sākās piektdienā.

## Notikumi
* 28. marts — Ivans III tika kronēts par Maskavijas valdnieku.

### Nezināmi datumi
* Ilglaicīgais osmaņu pretinieks Valahijas gospodars Vlads III Drakula padzina turkus no Valahijas un Transilvānijas (mūsdienu Rumānija), sakaujot sultāna Mehmeda II vadīto armiju.

## Dzimuši
* 2. janvāris — Pjetro di Kozimo, itāļu mākslinieks, Kozimo Roselli skolnieks (Florences skola). (miris 1521. gadā)
* 27. jūnijs — Luijs XII (*Louis XII*), Francijas karalis (miris 1515. gadā)

## Miruši
* 27. marts — Vasilijs II Tumšais (*Василий II Тёмный*), Maskavas lielkņazs (dzimis 1415. gadā)
Orfisms

**Orfisms** var būt:
* orfisms (reliģija) — Dionīsa kulta paveids Senajā Grieķijā,
* orfisms (māksla) — no kubisma radies mākslas virziens.
Ma jooksen (albums)

***Ma jooksen*** ir latviešu dziedātāja un komponista Laura Reinika astotais studijas albums. Albums tika izdots 2011. gada jūlijā Igaunijā. Šī ir 2010. gadā izdotā albuma *[[Es skrienu]]* versija igauņu valodā.

## Dziesmu saraksts
# *Linnamuinasjutt* (ar Luisu Verku)
# *You Know The Reason*
# *Ma Jooksen*
# *More Than You Know*
# *And You Came* (ar *[[Mārja-Līsa Ilusa|Maarja]]*)
# *[[Banjo Laura]]*
# *Your Morning Lullaby*
# *Help Me*
# *This Is*
# *Something Undefined*
# *I`ll Find You*
# *7 Days* (ar grupu *[[F.L.Y.]]*)

;Papildu dziesmas
#  *Ma Jooksen* (Boyza II Remix)

## Atsauces

## Ārējās saites
* Laura Reinika oficiālā mājaslapa /
Orfisms (māksla)

[thumb|250px|right|[Robērs Delonē|Robēra Delonē darbs "Champs de Mars. La Tour rouge" (1911. gads)]]
**Orfisms** ir mākslas virziens, kas bija aktīvs laikā, kad attīstījās kubisms (ap 1910.—1913. gadu).

Orfisma pamatā bija kubisms, tomēr orfisti savos darbos iekļāva arī tīras liriskās abstrakcijas principus, ar ko orfisms atšķīrās no tradicionālā kubisma stila. Orfisma darbi ir gleznoti spilgtās krāsās, kas savukārt bija fovisma ietekmes rezultāts.

Terminu "orfisms" radīja dzejnieks Gijoms Apolinērs. Par nozīmīgākajiem orfisma pārstāvjiem tiek uzskatīti gleznotāji Robērs Delonē un Sonja Delonē.
1456. gads

**1456. gads** () bija garais gads, kas pēc Jūlija kalendārā sākās ceturtdienā.

## Notikumi
* 30. marts — princis Luī de Burbons (*Louis de Bourbon*) tika ievēlēts par Ljēžas bīskapu.
* 7. aprīlis — Luī de Burbons kļuva par Ljēžas princi—bīskapu.
* 9. jūnijs — 23. reizi tika novērota un reģistrēta Haleja komētas parādīšanās (tajā laikā vēl nezināja, ka visas 23 reizes ir bijusi viena un tā pati komēta).
* 7. jūlijs — 25 gadus pēc nāves Žanna d'Arka tika attaisnota par ķecerību.
* 22. jūlijs — Nadorfehervaras kauja: ungāru armija Jānoša Hunjadi vadībā sakāva Mehmeda II vadīto Osmaņu impērijas karaspēku.
* 5. decembris — spēcīga zemestrīce satricināja Neapoli; aptuveni 35 tūkstoši upuri.

### Nezināms datums
* Portugāļi atklāja Zaļā Raga Salas.
* Maskavija un Novgorodas Republika noslēdza Jaželbicas miera līgumu (*Яжелбицкий мирный договор*).

## Dzimuši
* 1. marts — Vladislavs II, Bohēmijas, Ungārijas un Horvātijas karalis (miris 1516.)
* 11. jūnijs — Anna Nevila, Anglijas karaliene (mirusi 1485.)
* 23. jūnijs — Margarēta Oldenburga, Dānijas princese, Skotijas karaliene (mirusi 1486.)

## Miruši
* 11. augusts — Jānošs Huņadi, Transilvānijas valstsvīrs, Ungārijas pārvaldītājs (dzimis ap 1407.)
* 23. oktobris — Joans Kapistrāno (*Ioannes Capistranus*), franciskāņu mūks (dzimis 1386.)
Ešlija Simpsone

**Ešlija Nikola Simpsone** (: dzimusi  Vako, Teksasas štatā, ASV) ir amerikāņu dziedātāja un aktrise. Viņa kļuva pazīstama 2004. gada vidū pēc debijas albuma *Autobiography* izdošanas uz realitātes šova *The Ashlee Simpson Show* pārraides TV.

2005. gada oktobrī pēc Ziemeļamerikas koncerttūres un filmēšanās filmā *Undiscovered* mūziķe izdeva albumu *I Am Me*. Trešo studijas albumu *Bittersweet World* viņa izdeva gandrīz trīs gadus vēlāk — 2008. gada aprīlī. Pēc viena mēneša viņa apprecējās ar Pītu Vencu un dzemdēja bērnu, taču 2011. gada februārī pāris izšķīrās.

Viņas vecākā māsa Džesika Simpsone arī ir dziedātāja.

## Diskogrāfija
* *[[Autobiography]]* (2004)
* *[[I Am Me]]* (2005)
* *[[Bittersweet World]]* (2008)

## Atsauces

## Ārējās saites

*
Robijs Ērls

**Roberts Veins "Robijs" Ērls** (; dzimis ) ir amerikāņu bijušais hokejists, spēlēja kreisās malas uzbrucēja pozīcijā.

## Spēlētāja karjera
2004. gada NHL draftā viņu Toronto "Maple Leafs" izraudzījās ar kopējo 187. kārtas numuru.

Karjeru uzsācis ASV nacionālajā attīstības komandā, vēlāk spēlējis Viskonsinas Universitātes hokeja komandas vienībā. 2005.—2006. gada sezonas beigās aizvadīja vienu spēli AHL vienības Toronto "Marlies" sastāvā, šajā vienībā viņš pavadīja nākamās divas sezonas. 2007.—2008. gada sezonā deviņas spēles aizvadīja arī NHL kluba Toronto "Maple Leafs" sastāvā. 2008.—2009. gada sezonas vidū R. Ērls tika aizmainīts uz Minesotas "Wild", taču galvenokārt spēlējis šīs vienības AHL fāmrklubā Hjūstonas "Aeros".

2011. gada augusta sākumā panāca vienošanos ar KHL klubu Rīgas "Dinamo". Taču 8. augustā tika paziņots, ka R. Ērls "Dinamo" nespēlēs. Vēlāk viņš pievienojās Austrijas hokeja līgas klubam Zalcburgas "Red Bull".

2012. gada vasarā Ērls pārcēlās uz Šveices hokeja līgas vienību HK Rapersvīla, savukārt 2013.—14. gada sezonas vidū pievienojās citam līgas klubam *[[EV Zug]]*. Vēlāk spēlējis Šveices komandās EHC Biel un Langnavas "Tigers", kā arī Zviedrijas komandā Färjestad BK.

## Atsauces

## Ārējās saites
Ērls

**Ērls** var būt:

* ērls (tituls) — aristokrātu tituls Anglijā, kas kopš 11. gadsimta atbilst grāfam;
* Robijs Ērls (*Robbie Earl*; 1985) — amerikāņu bijušais hokejists.
Buba Smits

**Čārlzs Ārons "Buba" Smits** (;  — ) bija profesionāls ASV amerikāņu futbola spēlētājs un aktieris.

Amerikāņu futbola karjeru viņš aizvadīja NFL klubu Baltimoras "Colts", Oklendas "Raiders" un Hjūstonas "Oilers" klubu sastāvos.

"Colts" sastāvā 1971. gadā uzvarēja *Super Bowl V* izcīņā. Divas reizes piedalījies Visu zvaigžņu spēlēs (1970, 1971).

1970. gadu beigās pēc profesionālā sportista karjeras beigām viņš uzsāka aktiera karjeru — pazīstams ar filmēšanos "Policijas akadēmijas" filmās, kurās atveidoja policistu Haitaueru.

## Atsauces

## Ārējās saites
* ''Pro-Football-Reference'' profils  

* NFL profils
Inciems

**Inciems**(iepriekš **Ezerciems**)  ir apdzīvota vieta Siguldas novada Krimuldas pagastā. Izvietojusies pagasta ziemeļdaļā autoceļu A3 un P8 krustojumā 14 km no pagasta centra Raganas, 15 km no novada centra Siguldas un 59 km no Rīgas.

## Vēsture
Apdzīvotā vieta izveidojusies pie bijušās Inciema muižas *(Inzeem)* centra. Pēc 1920. gada zemes reformas Tīzenhauzeniem piederējusī muiža ar parku piešķirta rakstniekam Viktoram Eglītim (Anšlava Eglīša tēvam). Par lielāku apdzīvoto vietu izaugusi pēckara gados. Inciemā atrodas bērnudārzs, bibliotēka, aptieka, veikals, ambulance, ugunsdzēsības postenis, stādaudzētava "Baižas".

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

### Ievērojamas personības
* Artūrs Ļūļe (1882—1941), latviešu ekonomists un diplomāts, Latvijas ģenerālkonsuls Ņujorkā (1927—1936).

## Inciema parks
Lielu ieguldījumu Inciema parka izveides procesā un tā attīstībā ieguldījusi Ināra Zālamane. Daiļdārzniece atjaunojusi veco Tīzenhauzena muižas parku, gan izveidojusi jaunus apstādījumus, saglabājot vēsturisko kultūras mantojumu.

## Atsauces
Matīss Karro

**Matīss Karro** (dzimis  Rīgā) ir bijušais latviešu motokrosists. Pārstāvējis Anglijas komandu "Team STR KTM" un startējis Pasaules čempionāta MX1 klasē. Iepriekš pārstāvēja Anglijas komandu *MVR-D Honda* startējot MX2 klasē.

Ar *MVR-D Honda* komandu līgumu parakstījis 2011. gada martā.

2008. gada Pasaules čempionātā junioriem viņš izcīnīja zelta medaļu. 2008. un 2009. gadā tika nominēts Latvijas Gada balvai sportā kā labākais tehnisko sporta veidu sportists.

Izglītību ieguvis Rīgas 84. vidusskolā un Apes vidusskolā.

Karjeru noslēdzis 2021. gada beigās.

## Atsauces
Eštons Kučers

**Kristofers Eštons Kučers** (; dzimis ) ir amerikāņu aktieris, producents, investors, bijušais modelis.

Viņš vislabāk pazīstams ar lomu *Fox* komēdijseriālā "Tas septiņdesmito šovs" (*That '70s Show*). Tāpat filmējies tādās Holivudas filmās kā "Kur ir mans autiņš, vecīt?", "Tikko precējušies", "Tauriņa efekts", "Glābējs" un "Līdz džekpots mūs šķirs". 2011. gada maijā paziņoja, ka E. Kučers aizvietos Čārliju Šīnu CBS komēdijseriālā "Divarpus vīri".

## Filmogrāfija

## Atsauces

## Ārējās saites

*
Džordina Spārksa

**Džordina Spārksa** (; dzimusi  Fīniksā, Arizonas štatā, ASV) ir amerikāņu dziedātāja, modele, aktrise, dziesmu autore, "Amerikāņu elka" sestās sezonas uzvarētāja. Viņa šovā uzvarēja 17 gadu vecumā, tā kļūdama par visu laiku jaunāko Amerikāņu elka uzvarētāju.

Pēc uzvaras šovā viņa izdeva debijas albumu *Jordin Sparks*, kas ASV ticis sertificēts ar platīna disku un ticis pārdots vairāk nekā 2 miljonos kopiju. Viņas singls *No Air* ir visu laiku pārdotākais Amerikāņu elka dalībnieku singls — tikušas pārdotas vairāk nekā 4 miljoni kopiju. Pateicoties labajiem pārdošanas rādītājiem, viņa saņēma vairākas balvas, tai skaitā *[[Amerikas Mūzikas balva|American Music Award]]*, tāpat tika nominēta *[[Grammy balva|Grammy]]* balvai. Otro studijas albumu *Battlefield* izdeva 2009. gadā.

## Diskogrāfija
* 2007: *[[Jordin Sparks (albums)|Jordin Sparks]]*
* 2009: *[[Battlefield]]*

## Atsauces

## Ārējās saites

* Mājaslapa 
*
Sparks

**Sparks** var būt:
* Džordina Spārksa — amerikāņu dziedātāja;
* Losandželosas "Sparks" — ASV basketbola klubs.
Serbu Republika

thumb|right|250px
**Serbu Republika** ir valstisks veidojums Bosnijas un Hercegovinas teritorijā, kas izveidojās pēc Deitonas miera līguma parakstīšanas. Galvaspilsēta — Baņa Luka. Teritorijas platība ir 25 053 km2. Iedzīvotāji — 1 439 673 (88% — serbi, 8% —  bosnieši un 4% – horvāti). Naudas vienība Bosnijas konvertējamā marka.

## Vēsture
1991. gada oktobrī, pēc tam kad Bosnijas un Hercegovinas parlaments bija pieņēmis suverenitātes memorandu, serbu deputāti izveidoja atsevišķu parlamentu. 
1992. gada 29. februārī—1. martā Bosnijā un Hercegovinā notika referendums, kurā piedalījās 64% republikas balsstiesīgo iedzīvotāju (serbi to boikotēja), no kuriem 98% nobalsoja par neatkarību. 3. martā Bosnija un Hercegovina pasludināja neatkarību. 7. aprīlī serbu apdzīvotās Bosnijas un Hercegovinas teritorijas pasludināja izstāšanos no Bosnijas un Hercegovinas.

Tas izraisīja Bosnijas karu, kurā Bosnijas serbus militāri atbalstīja Dienvidslāvijas Federatīvā Republika. 1995. gada augustā konfliktā iesaistījās NATO gaisa spēki, bombardējot Bosnijas serbu armijas pozīcijas, kas piespieda serbus uzsākt miera sarunas. Gada nogalē tika noslēgta Deitonas vienošanās, saskaņā ar kuru Bosnijas un Hercegovinas sastāvā tika izveidotas divas autonomas teritorijas — Bosnijas un Hercegovinas Federācija un Serbu Republika.

2022. gadā Bosnija un Hercegovina saņēma Eiropas Savienības kandidātvalsts statusu, taču Serbu Republikas parlaments pieņēma vairākus likumus, kas kavēja iestāšanās sarunu sākumu.

## Ārējās saites
Karaliskie Antigvas un Barbudas aizsardzības spēki

**Antigvas un Barbudas aizsardzības spēki** ir Antigvas un Barbudas bruņotie spēki. Šis ir pasaulē mazākais karaspēks pēc aktīvā personāla skaita, kas ir 170 karavīri, bet kopā ar rezervistiem bruņoto spēku sastāvā ietilpst 245 karavīri.

Armija pilda šādas funkcijas:

* nodrošina valsts iekšējo drošību (policijas funkcijas);
* novērš narkotiku kontrabandu;
* veic zvejniecības uzraudzību;
* uzrauga jūras piesārņojumu, ja nepieciešams, piedalās seku likvidēšanā;
* piedalās glābšanas un meklēšanas operācijās;
* veic ceremoniālus pienākumus;
* palīdz īstenot valdības programmas;
* sniedz palīdzību valsts iedzīvotājiem dabas katastrofu laikā.

Armija ir piemērota civilo funkciju veikšanai, bet par mazu, lai nodrošinātos pret iespējamiem agresoriem un aizstāvētos kara gadījumā.

## Struktūra
* 1. bataljons, Antigvas un Barbudas pulks – bruņoto spēku kājnieku vienība un kaujas grupa.
* Servisa un atbalsta spēki – dibināti 1997. gadā. Nodrošina pārējo bruņoto spēku darbību ar administratīviem, loģistikas un inženierijas pakalpojumiem.
* Krasta apsardze ar 45 karavīriem. Šī vienība iedalās vēl 4 daļās:
** komandējošo virsnieku birojs;
** inženieru grupa;
** administratīvā grupa;
** jūras spēki, kuras sastāvā ir 3 kuģi:
*** *Dauntless* klases – P02 Palmetto (1995);
*** *Point* klases;
*** *Swift* klases – P01 Liberta (1984).
* Antigvas un Barbudas kadetu korpuss.

## Ārvalstu karaspēks
* ASV bruņoto spēku noteikšanas un sekošanas radars Antigvas salā.

## Ārvalstu misijas
* 1982. gadā 14 karavīri piedalījās ASV spēku vadītajā iebrukumā Grenādā.
* 1990. gadā 12 karavīri tika nosūtīti uz Trinidādu un Tobāgo, kur bija noticis neveiksmīgs valsts apvērsuma mēģinājums pret valdību.
* 1995. gadā karavīri tika izvietoti Haiti.

## Alianses
Lielbritānija – MERCIAN pulks

## Atsauces

## Ārējās saites
*Antigua and Barbuda Defence Force official website 
*Antigua and Barbuda Defence Force on Facebook
*Article on the ABDF by Dr Dion Phillips
Stšelce Krajeņske

**Stšelce Krajeņske** (), vēsturiski arī Frīdeberga () ir pilsēta Polijas rietumos, Lubušas vojevodistas austrumos pie Notecas upes. Līdz 1945. gadam atradās Vācijā, bet, pamatojoties uz Jaltas un Potsdamas konferenču lēmumiem, pilsēta tika piešķirta Polijai, bet vācu iedzīvotāji padzīti. Saglabājušās viduslaiku aizsardzības mūru atliekas.
Rurika dinastija

[thumb|300px|Rurika dzimtai piederīgie Kijivas lielkņazs [Volodimirs Svjatoslavičs, varjagu ķēniņš Ruriks un Maskavas kņazs Dmitrijs Donskis Veļikijnovgorodas monumenta "Tūkstošgadīgā Krievzeme" augšējā daļā]]

**Rurika dinastija** — **Rurikīdi** jeb **Rurikoviči** () bija rūsu cilmes Kijivas Krievzemes valdnieku dzimta, kas sazarojoties izveidoja Krievijas valdnieku ciltskoku līdz Krievijas cara Vasīlija IV Šuiska valdīšanas beigām 1610. gadā.

## Seniorāta princips
Rurika pēcnācēji stingri pieturējās pie principa, ka tobrīd valdošajam dzimtas zaram ("senioriem") ir tiesības iecelt savus dēlus par vietvalžiem pakļautajās teritorijās. Sākotnēji dzimtas galvenais ķēniņš (kagans, no 10. gadsimta lielkņazs) valdīja Kijivā, viņa vecākais dēls Novgorodā, citi dēli kā vasaļi Pleskavā, Polockā, Rostovā, Čerņihivā, Smoļenskā, Volīnijas Vladimirā un citās pilsētās. Pie varas nākot jaunam valdniekam, viņam bija tiesības savus vasaļus nomainīt. Tas izraisīja nebeidzamus dinastiju karus un no varas atstumto dzimtu pārstāvji kļuva par "izstumtajiem", jeb savu domēni zaudējušiem kņaziem, kas bija spiesti doties karagājienos un iekarot jaunas teritorijas vai arī izdzīt citus kņazus no viņu valdījumiem.

## Dzimtas sadalīšanās suverēnos atzaros
Pēc tam, kad Kijivas lielkņazu vara novājinājās, Krievzeme 12. gadsimtā sašķēlās ļoti daudzās suverēnās kņazistēs, kurās valdīja savstarpēji karojoši Rurika dzimtas atzari. Pēc tam, kad 13. gadsimta pirmajā pusē senkrievu kņazistes pakļāva mongoļu Zelta ordas hani, viņi izvēlējās Aleksandru Ņevski par Vladimiras-Suzdaļas lielkņazu un savu galveno vasali Krievzemē, turklāt katram nākamajam lielkņazam bija jādodas pie Zelta ordas hana pēc varas zīmes — "jarlika". Valdošās Rurikoviču dinastijas valdnieki bija spiesti precēties ar savu feodālo senioru — mongoļu hanu meitām.

Vēlāk par saviem galvenajiem vasaļiem kļuva Maskavas lielkņazi, kas pakāpeniski līdz 16. gadsimtam pilnīgi pakļāva citu Rurika dinastijas atzaru valdniekus. Pēc neatkarības izcīnīšanas un saradošanās ar Konstantinopoles ķeizariem Rurikoviču dinastijas pēdējie valdnieki pasludināja sevi par Austrumromas impērijas varas mantiniekiem un izveidoja Krievijas cara lielvalsti.

## Saradošanās ar Ģedimina dzimtu
14. un 15. gadsimtā arī Ģedimina dzimtas Lietuvas dižkunigaiši pēc seniorāta principa iecēla savus dēlus par kņaziem pakļautajās kņazistēs mūsdienu Baltkrievijas, Ukrainas un Rietumkrievijas teritorijā. Šie Ģedimina dzimtas kņazi savukārt saradojās ar vietējo Rurika dzimtas kņazu pēctečiem.

## Rurika dinastijas ciltskoka senākā daļa (pirms 1171. gada)

## Atsauces

## Skatīt arī
* Polockas Rurikoviču dinastija
* Polockas kņazi
* Novgorodas kņazi
* Kijivas lielkņazi

## Ārējās saites
Aktinīdi

**Aktinīdi** jeb **aktinoīdi** ir četrpadsmit ķīmisko elementu saime, kuru atomskaitļi ir no 90 līdz 103 (no torija līdz lourensijam). Tāpat kā lantanīdi atrodas Mendeļejeva ķīmisko elementu periodiskās tabulas VI periodā aiz lantāna, aktinīdi atrodas VII periodā aiz aktīnija un tiem ir aktīnijam līdzīgas īpašības (dažreiz pie šīs grupas pieskaita arī pašu aktīniju, bet citreiz to pieskaita pie pārejas metāliem). Periodiskajā tabulā aktinīdus un lantanīdus dažreiz mēdz attēlot atsevišķi zem lielās tabulas. Aktinīdus sauc arī par **torija saimes elementiem**. Aktinīdu atomos aizpildās dziļi esošā piektā elektronu slāņa *f* orbitāles (5f14). Tāpat kā lantanīdu, aktinīdu var būt tikai 14, jo *f* orbitāļu skaits katrā elektronu čaulā, kuras numurs lielāks par 3, ir 14. Palielinoties kodola lādiņam, ārējo elektronu apvalku struktūra paliek praktiski nemainīga, tādēļ visiem aktinīdiem ir līdzīgas ķīmiskās īpašības.

Lielākā daļa aktinīdu (bet ne visi) ir arī transurāna elementi.

## Atrašanās dabā
Visi aktinīdi ir radioaktīvi, tādēļ dabā atrodami tikai vieglākie un stabilākie no tiem — urāns un torijs, kā arī protaktīnijs. Dabā atrodamas arī niecīgas plutonija un neptūnija zīmes. Pārējie aktinīdi iegūstami mākslīgi ar kodolreakciju palīdzību, turklāt smagākie no tiem — tikai dažu atomu veidā.

## Īpašības
Aktinīdi ir sudrabbalti, blīvi metāli ar samērā augstām kušanas un viršanas temperatūrām. Ķīmiski tie ir samērā aktīvi, reaģē ar vairumu nemetālu. Torijs un urāns var absorbēt lielus ūdeņraža daudzumus, veidojot hidrīdus ar mainīgu sastāvu. Aktinīdi reaģē ar ūdeni un skābēm, jo spriegumu rindā atrodas krietni pirms ūdeņraža. Aktinīdi parastos apstākļos nereaģē ar sārmiem. Īpašību noteikšanu stipri apgrūtina smagāko aktinīdu lielā radioaktivitāte un mazie iegūstamie daudzumi.

## Klasifikācija

Pirmos 7 aktinīdus no torija līdz kirijam sauc par torija apakšsaimes elementiem, bet pārējos — par berklija apakšsaimes elementiem.

## Skatīt arī
* Ķīmisko elementu periodiskā tabula
* Lantanīdi
* Transurāna elementi

## Literatūra
* N. Ahmetovs. Neorganiskā ķīmija. R:, Zvaigzne, 1978, 525. - 532. lpp.

## Ārējās saites